cyanic-selkie/wikianc huggingface dataset:
ஊனுண்ணி
விலங்குகள் தமது உணவை உட்கொள்ளும் முறையைக் கொண்டு மூன்று பிரிவாக வகைப்படுத்தப்படும். அவையாவன தாவர உண்ணி, ஊனுண்ணி, அனைத்துண்ணி ஆகும். ஊனுண்ணிகளுக்கு நேர் மாறாக ஆடு, மாடு, எருமை, மான், யானை, குதிரை முதலிய விலங்குகள் தாவரங்களை உண்ணும் தாவர உண்ணி வகையைச் சார்ந்த விலங்குகளாகும்.
ஊன் உண்ணிகள் கொன்றுண்ணல் மூலமாகவோ, அல்லது தோட்டி வேலை மூலமாகவோ தமது உணவையும், ஆற்றலையும் பெறுகின்றன. ஊன் உண்ணிகள் என அழைக்கப்படுபவை பொதுவாக விலங்குகளாக இருப்பினும், பூச்சிகளைப் பிடித்து, சமிபாட்டுக்கு உட்படுத்தி தமது ஆற்றலைப் பெறும் தாவரங்களும் உள்ளன. அவை ஊனுண்ணும் தாவரங்கள் எனப்படும்.
மேற்கோள்கள்
* பகுப்பு:விலங்கின நடத்தையியல்
கொரடாச்சேரி பஞ்சநதீசுவரர் கோயில்
கொரடாச்சேரி பஞ்சநதீசுவரர் கோயில் திருவாரூர் மாவட்டத்தில் உள்ள சிவன் கோயிலாகும்.
அமைவிடம்
இக்கோயில் திருவாரூர் மாவட்டத்தில் குடவாசல் வட்டத்தில் கொரடாச்சேரி அருகில் அமைந்துள்ளது. பார்வையற்றவர்கள் முன்னர் இப்பகுதியில் வழிபாடு நடத்தியதால் குருடர்சேரி என்ற பெயர் பெற்று பின்னர் கொரடாச்சேரி என்றானது என்று கூறுகின்றனர்.
இறைவன், இறைவி
இக்கோயிலின் மூலவராக பஞ்சநதீசுவரர் உள்ளார். பஞ்சநதீசுவரை பஞ்சலோகங்களைக் கொண்டு பஞ்சபூதங்கள் வழிபட்டதால் மூலவர் இப்பெயரைப் பெற்றுள்ளார். இங்குள்ள இறைவி தர்மசம்வர்த்தினி ஆவார். இறைவி தெற்கு நோக்கிய நிலையில் காணப்படுகிறார்.
அமைப்பு
திருச்சுற்றில் விநாயகர், தட்சிணாமூர்த்தி, துர்க்கை, பைரவர், சனீசுவரர், லிங்கோத்பவர், சர்வ சித்தி விநாயகர், வள்ளி தெய்வானையுடன் கூடிய சுப்பிரமணியர்ஆகியோர் உள்ளனர். அருகில் சண்டிகேசுவரர் உள்ளார். 1925, 1957, 1958 ஆகிய வருடங்களில் இக்கோயிலில் குடமுழுக்குகள் நடைபெற்றுள்ளன. இக்கோயிலில் ஸ்ரீதேவி பூதேவியுடன் பெருமாள் உள்ளார். அவரைப் பார்த்த நிலையில் கருடாழ்வார் காணப்படுகிறார். வடக்குநோக்கிய நிலையில் ஆஞ்சநேயர் காணப்படுகிறார்.
திருவிழாக்கள்
பிரதோஷம், அமாவாசை, ஆருத்ரா தரிசனம், பங்குனி உத்திரம், தமிழ் வருடப்பிறப்பு, வைகாசி விசாகம், மாசி மகம், சிவராத்திரி மற்றும் பெருமாள் சன்னதி உள்ள நிலையில் வைகுண்ட ஏகாதசி போன்ற விழாக்கள் இக்கோயிலில் கொண்டாடப்படுகின்றன.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள்
க. சிவநேசன்
'''க. சிவநேசன்''' என்பவர் ஒரு தமிழக எழுத்தாளர். சென்னையில் வசிக்கும் இவர் அரசு கலைக்கல்லூரிகளில் தமிழ்ப் பேராசிரியராகப் பணியாற்றி ஓய்வு பெற்றவர். சித்த மருத்துவத்தில் தேர்ச்சி பெற்று, அரசு மருத்துவராகப் பதிவு பெற்று மருத்துவப் பணிகளையும் செய்தவர். இவர் எழுதிய “சித்த மருத்துவத்தில் வேர், மரம், செடி, கொடி, இலைகளும் அதன் மருத்துவப் பயன்களும்” எனும் நூல் தமிழ் வளர்ச்சித் துறையின் 2008 ஆம் ஆண்டுக்கான சிறந்த நூல்களில் தமிழ் மருத்துவ நூல்கள் (சித்தம், ஆயுர்வேதம்) எனும் வகைப்பாட்டில் பரிசு பெற்றிருக்கிறது.
மேற்கோள்கள்
பகுப்பு:தமிழக எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:சென்னை நபர்கள்
மின்கல அடுக்கு வகைகளின் பட்டியல்
வலது|thumb|235x235px|ஒரு டுராசெல் ஏஏ அளவு கார மின்கலம். பல வகையான மின்கல அடுக்குகளில் ஒன்றாகும். இந்த பட்டியல் ஒன்று அல்லது அதற்கு மேற்பட்ட மின் வேதியியல் கலங்களால் ஆன குறிப்பிடத்தக்க மின்கல அடுக்கு வகைகளின் சுருக்கமாகும். மூன்று பட்டியல்கள் அட்டவணையில் கொடுக்கப்பட்டுள்ளன. முதல்வகை (மீளேற்றம் இயலா), இரண்டாம் வகை (மீளேற்றம் இயன்ற) மின்கல அடுக்குகளின் பட்டியல்களாகும். மூன்றாவது பட்டியல் மின்கல அடுக்குப் பயன்பாடுகளின் பட்டியல் ஆகும்.
மேற்கோள்கள்
பகுப்பு:மின்கலங்கள் பகுப்பு:மின்பொறியியல்
கரிசூழ்ந்தமங்கலம் உச்சினிமாகாளியம்மன் கோயில்
கரிசூழ்ந்தமங்கலம் உச்சினிமாகாளியம்மன் கோயில் தமிழ்நாட்டில் திருநெல்வேலி மாவட்டம், கரிசூழ்ந்தமங்கலம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் உச்சினிமாகாளி அம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் கொடை விழா திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மின் வலைப்பின்னல்
மின் வலைப்பின்னல் அல்லது மின்தொகுப்பு இயக்கம் என்பது மின் உற்பத்தியாளர்களையும் மின் நுகர்வோரையும் இணைத்த ஒரு வலைப்பின்னல் ஆகும். மின் ஆற்றலை பெருமளவில் சேமித்து வைப்பது சிரமனானது (செலவு அதிகம்) என்பதால் உற்பத்தியும் நுகர்வும் மிக நுணுக்கமாக கட்டுப்பாடு செய்யப்பட்டு வழங்கப்படுகிறது. மின்தேவைக்கு ஏற்ப உற்பத்தி கூட்டவும் குறைக்கவும் படுகிறது. உற்பத்தியை விட நுகர்வு கூடுதலானால் கட்டுப்பாடான முறையில் நுகர்வு (மின்வெட்டு போன்ற முறைமைகளால்) மட்டுப்படுத்தப்படுகிறது. மேலும் இரு மின்வழங்கிகளின் ஆற்றலை இணைப்பதும் சீராக வைப்பதும் நுட்பமான பணியாகும். மின் அதிர்வெண்ணை நிர்ணயிக்கப்பட்ட 50 அல்லது 60 ஹெர்ட்சில் வைத்திருக்கவும் இது பயனாகிறது.
தற்காலத்தில் மின் வலைப்பின்னல் மையப்படுத்தப்பட்ட ஒரு பின்னலே (Centralized Grid). அதாவது சில பெரிய மின் உற்பத்தி நிலையங்களையும், அவற்றில் இருந்து திறன் பெறும் கட்டுப்பாட்டு நிலையங்களையும், பல மில்லியன் நுகர்வோரையும் கொண்டிருக்கிறது.
மேற்கோள்களும் குறிப்புக்களும்
வலைப்பின்னல்
Grid (electricity)
ஜோகேஸ்வரி குகைகள்
ஜோகேஸ்வரி குகைகள் (Jogeshwari Caves) இந்தியாவின் மகாராட்டிரா மாநிலத்தின், மும்பை புறநகர் மாவட்டத்தில் மற்றும் பெருநகரமும்பை மாநகராட்சியின் கிழக்கில்  ஜோகேஸ்வரி எனுமிடத்தில் அமைந்த பௌத்தக் குடைவரைகள் ஆகும். இக்குடைவரை மூன்று நுழைவு வாயில் கொண்டது  கிபி 520 - 550 ஆண்டுகளில் வடிக்கப்பட்ட  மகாயான பௌத்தப் பிரிவைச் சார்ந்த இக்குடைவரைகளில் தற்போது இந்து சமயக் கடவுள்களின் இருப்பிடமாக திகழ்கிறது. இக்குகையின் உட்புறத்தில் ஜோகேஸ்வரி மாதாவின் சிற்பம் செதுக்கப்பட்டுள்ளது.
மேலும் இக்குகைகளைச் சுற்றிலும் தற்போது மக்கள்தொகை பெருகிவிட்டதால், இக்குகைகளை கழிவிடங்களாகவும், சமூகவிரோத செயல்களுக்கும் பயன்படுத்துகின்றனர்.
மேற்கோள்கள்
பகுப்பு:பௌத்த யாத்திரைத் தலங்கள் பகுப்பு:கட்டிடக்கலைப் பாணிகள் பகுப்பு:இந்தியக் கட்டிடக்கலை பகுப்பு:இந்தியக் குடைவரைக் கோயில்கள் பகுப்பு:மகாராட்டிரத்தில் உள்ள குகைகள்
அம்பாசமுத்திரம் சங்கரலிங்கசுவாமி கோயில்
அம்பாசமுத்திரம் சங்கரலிங்கசுவாமி கோயில் தமிழ்நாட்டில் திருநெல்வேலி மாவட்டம், அம்பாசமுத்திரம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினாறாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஸ்ரீ சங்கரலிங்கசுவாமி, ஸ்ரீகோமதிஅம்பாள் சன்னதிகளும், விநாயகர், முருகன், அருள்மிகுநடராஜர், நால்வர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி வழிபாடு நடக்கிறது. வைகாசி மாதம் விசாகம் முக்கிய திருவிழாவாக நடைபெறுகிறது. ஆடி மாதம் ஆடித்தபசு திருவிழாவாக நடைபெறுகிறது. ஆடி மாதம் 12ஆம்திருநாள் தெப்பம் திருவிழாவாக நடைபெறுகிறது. சிவாகம முறைப்படி
மேற்கோள்கள்
பகுப்பு:திருநெல்வேலி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அச்செட்டிப்பள்ளி பசுவேஸ்வரர் கோயில்
அச்செட்டிப்பள்ளி பசுவேஸ்வரர் கோயில் தமிழ்நாட்டில் கிருஷ்ணகிரி மாவட்டம், அச்செட்டிப்பள்ளி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் நந்தி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மேற்கு கடலோர பூங்கா
மேற்கு கடலோர பூங்கா, சிங்கப்பூரில் உள்ள கடலோர பூங்காவாகும். 50 ஹெக்டேர் நிலப்பரப்பில் அமைந்து உள்ள இந்த பூங்கா சிங்கப்பூரின் செயற்கையாக உருவாக்கப்பட்ட பகுதிகளில் ஒன்றாகும். [
பொழுது போக்கு அம்சங்கள்
இங்கு பொழுதை கழிக்க பார்பிகியு தளங்கள் உள்ளன. மேலும் ஒரு மெக் டோநால்ட்ஸ் உணவகமும் உள்ளது. இங்குள்ள சதுப்பு நில காடுகள் போன்ற பகுதிகளை பல்ல நிறுவனங்கள் ஒன்றிணைந்து காத்து வருகின்றன.
வெளி இணைப்புகள்
பகுப்பு:சிங்கப்பூரின் கடற்கரைகள் பகுப்பு:சிங்கப்பூர் பூங்காக்கள்
சிரீமந்த சங்கர்தேவ் கலாச்சேத்திரா
பெயர்க்காரணம்
அந்நிறுவனம் அசாம் மாநிலத்தில் குவகாத்தியில் உள்ள பஞ்சாபாரி என்னுமிடத்தில் அமைந்துள்ளது. அதற்கு இடைக்கால கவிஞரும், நாடக ஆசிரியரும், சீர்திருத்தவாதியுமான சிரீமந்த சங்கர்தேவ் பெயர் சூட்டப்பட்டுள்ளது.
பிரிவுகள்
இந்த கவின்கலைக் கல்லூரியில் கலாச்சார அருங்காட்சியகம், நூலகம் மற்றும் கலாச்சார பொருட்களைப் பாதுகாப்பதற்கான வசதிகள் உள்ளன. இங்கு குழந்தைகள் பூங்காவும் உள்ளது. கலாச்சார நிகழ்வுகளும் இங்கு நிகழ்த்தப்படுவதற்கான பல்வேறு வசதிகள் உள்ளன. வடகிழக்கு இந்தியாவின் மிகப்பெரிய கலாச்சார ஒருங்கிணைப்பு நிறுவனம் என்ற சிறப்பைப் பெறுவதோடு மட்டுமல்லாமல், குவகாத்தியில் அமைந்துள்ள ஒரு சிறந்த சுற்றுலா தலமாகவும் கருதப்படுகிறது. 1990 களில் கட்டப்பட்ட, அசாம் மற்றும் வடகிழக்குப் பகுதிகளைச் சேர்ந்த கலையம்சங்கள் இங்கு காணப்படுகின்றன. பரந்த கவின் கலைக்கல்லூரியின் வளாகத்திற்குள் உணவகங்கள், வழிபாட்டுத் தலங்கள், எம்போரியங்கள் மற்றும் திறந்தவெளிக் கூடங்கள் அமைந்துள்ளன. thumb|சிரீமந்த சங்கர்தேவ் கலாசேத்திரா
நிருவாகம்
இந்த கலாசேத்திரா அசாம் அரசாங்கத்தின் கலாச்சாரத் துறையால் தேர்ந்தெடுக்கப்பட்ட நிர்வாகிகளைக் கொண்ட குழுவால் நிருவகிக்கப்பட்டு வருகிறது, அசாம் சிவில் பணி அல்லது இந்திய நிருவாகப்பணியைச் சேர்ந்த அலுவலர் இதன் தலைவராக இருப்பார்.
காட்சிப்பொருள்கள்
மத்திய அருங்காட்சியகத்தில் அசாம் மாநிலத்தின் பல்வேறு இனத்தவர்கள் பயன்படுத்தும் கலைப் பொருள்கள் காட்சிப்படுத்தப்பட்டுள்ளன. இந்த வளாகத்தில் மாநிலத்தின் பல கலாச்சார பொருட்களும் உள்ளன. திறந்தவெளி அரங்கில் 2,000 பார்வையாளர்களுக்கான வசதி உள்ளது. இந்த வளாகத்தில் பலவிதமான கலாச்சார நிகழ்ச்சிகள் நடத்தப்படுகின்றன. இந்த நாடக அரங்கில் பாரம்பரிய நடனம் மற்றும் நாடக நிகழ்ச்சிகள் நடத்தப்படுகின்றன. கலாசேத்திராவில் உள்ள கலைஞர்கள் கிராமம் எனப்படுகின்ற வளாகத்தில் அசாமின் கிராம சமுதாயத்தை பிரதிபலிக்கும் வகையிலான கூறுகள் உள்ளன. சாகித்ய பவன் என்பது கலாசேத்திராவில் உள்ள நூலகமாகும், இந்த நூலகமானது அரிய நூல்கள் மற்றும் கையெழுத்துப் பிரதிகளின் மிகப்பெரிய தொகுப்பைக் கொண்டு அமைந்துள்ளது. இது இப்பகுதியின் இலக்கியங்களின் களஞ்சியமாகத் திகழ்கின்றது. கலை வளாகத்தின் மற்றொரு பகுதியாக லலித் கலா பவன் அமைந்துள்ளது. அந்த மையம் கலை மற்றும் கலாச்சாரம் சார்ந்த கண்காட்சிகள் மற்றும் பட்டறைகள் நடத்த பயன்படுத்தப்படுகிறது. கலாசேத்திராவின் பிரமாண்டமான வளாகத்தின் ஒரு பகுதியாகும் ஒரு பாரம்பரிய பூங்கா உள்ளது. இப்போது சுற்றுலாப் பயணிகள் பூங்காவிற்குள் பயணித்து சுற்றிப் பார்க்க ஒரு கேபிள் கார் வசதி உள்ளது. சில்லாங்கு பீடபூமியின் மலைகளின் அழகிய காட்சியை கலாசேத்திராவிலிருந்துகண்டு களிக்கலாம். அசாம் கலாச்சாரத்தின் கூறுகளைஇந்த அருங்காட்சியகம் வழங்குகிறது. இங்குள்ள பூபன் அசாரிகா அருங்காட்சியகம் மற்றொரு பிரிவாக, அனைவரையும் ஈர்க்கும் வகையில் அமைந்துள்ளது.
கலாசேத்திராவில் அசாமின் சிவசாகர் மாவட்டத்தில் உள்ள ஒரு அகோம் ஆம்பிதியேட்டரான ரங் கர் மாதிரி உள்ளது. மத்திய அருங்காட்சியகத்தின் நுழைவு வாயில் அருகே உள்ளது. மத்திய அருங்காட்சியகத்தில் அசாமிய கலாச்சாரத்தின் சில பாரம்பரிய கலைப்பொருள்களும், பிற கலைப்பொருட்களும் பாதுகாக்கப்பட்டு வருகின்றன.
2000 பார்வையாளர்கள் தத்தம் இருக்கைகளிலிருந்து காசி இல்சின் மலைத்தொடரை ரசித்துக்கொண்டே பல்வேறு கலாச்சார நிகழ்ச்சிகளைக் காணும் வகையில் திறந்தவெளி அரங்கம் அமைக்கப்பட்டுள்ளது. கலாசேத்திராவின் பிரிவான ஒரு கலை கிராமத்தில் அசாமின் கிராம வாழ்க்கையை பிரதிபலிக்கும் வகையில் சிலைகள் மற்றும் மாதிரி குடிசைகள் உயிரோட்டமான வடிவத்தில் அமைக்கப்பட்டுள்ளது. நகரமயமாக்கல் காரணமாக கிராம வாழ்க்கை முறையைப் பற்றி அறியாதவர்களுக்கு இதன்மூலம் பலவற்றை அறிந்துகொள்ள வாய்ப்பு கிடைக்கிறது. சாகித்ய பவன் என்பது அசாமிய நூல்கள் மற்றும் இலக்கியங்களின் காப்பகமாகும், மேலும் அசாம் அல்லது அது தொடர்பான வடகிழக்கு மாநிலங்கள் குறித்த தகவல்களை சேகரிக்கின்ற அறிஞர்களுக்கு உதவியாக இது உள்ளது. கலைகள் மற்றும் சிற்பங்களுக்கான உலகத் தரம் வாய்ந்த காட்சிக் கூடத்தையை லலித் கலா பவன் வழங்குகிறது. பாரம்பரிய பார்க் வழியாக நடை மேற்கொள்ளும்போது  மனநிறைவையும் திருப்தியையும் பெறமுடியும். கலாசேத்திரம் பெரும்பாலும் நாடகவியல், சினிமா மற்றும் பிற நிகழ்ச்சிகள் மற்றும் காட்சி கலைகளின் பல்வேறு பட்டறைகளை நடத்துகிறது. மையத்தின் சுற்றியுள்ள சுவர்களில் சுவரோவியங்கள் உள்ளன. இந்த சுவரோவியங்கள் பல்வேறு போர் நிகழ்வுகளையும், பிகு நடனங்களையும் மற்றும் அசாம் தொடர்பான பிற கலைக்கூறுகளையும் சித்தரிக்கின்றன.
வெளி இணைப்புகள்
பகுப்பு:இந்திய அருங்காட்சியகங்கள் பகுப்பு:அசாம் அருங்காட்சியகங்கள்
ஆலியா
ஆலியா தானா ஒட்டன் (Aaliyah Dana Haughton) ஒரு அமெரிக்கப் பாடகரும், நடிகையும், மாடலும் ஆவார். நியூயார்க்கில் உள்ள புரூக்லினில் பிறந்த இவர், மிச்சிக்கனில் உள்ள டெட்ரோயிட்டில் வளர்ந்தார். தனது பத்தாவது வயதில் "இசுட்டார் சேர்ச்" (Star Search) என்னும் தொலைக்காட்சி நிகழ்ச்சியில் "கிளாடீசு நைட்" என்பவருடன் கலந்துகொண்டார். பன்னிரண்டாவது வயதில் ஆலியா "சிவ் ரெக்கார்ட்சு", அலியாவின் உறவினரான பாரி அங்கர்சனின் "பாக்கிரவுன்ட் ரெக்கார்ட்சு" ஆகிய இசைத்தட்டு நிறுவனங்களுடன் ஒப்பந்தம் செய்துகொண்டார். அங்கர்சன், ஆலியாவுக்கு ஆர். கெலி என்பவரை அறிமுகம் செய்து வைத்தார். கெலி பின்னர் ஆலியாவுக்கு வழிகாட்டியாக இருந்ததுடன், ஆலியாவின் இசைத்தொகுப்புக்களுக்கான பாடலாசிரியராகவும், அவரின் முதல் இசைத்தொகுப்பான "வயது ஒரு எண்ணன்றி வேறெதுவும் அல்ல" (Age Ain't Nothing but a Number) என்பதன் தயாரிப்பாளராகவும் இருந்தார். இந்த இசைத்தொகுப்பு ஐக்கிய அமெரிக்காவில் மூன்று மில்லியன் பிரதிகள் விற்பனையானதுடன், அமெரிக்க இசைத்தட்டுத் தொழிற் கழகத்தின் இரண்டு பிளாட்டினம் சான்றுப் பத்திரத்தையும் பெற்றது. கெலியுடன் சட்டமுறையற்ற மண வாழ்க்கையில் ஈடுபட்டுள்ளார் என்ற குற்றச்சாட்டு எழுந்ததை அடுத்து ஆலியா "சிவ்" உடனான ஒப்பந்தத்தை முறித்துக்கொண்டு "அத்லாந்திக் ரெக்கார்ட்சு" என்னும் நிறுவனத்துடன் ஒப்பந்தம் செய்துகொண்டார்.
ஆலியா "டிம்பலான்ட்", "மிசி எலியட்" ஆகிய இசைத்தட்டுத் தயாரிப்பாளர்களுடன் இணைந்து "மில்லியனில் ஒன்று" (One in a Million) என்னும் தனது இரண்டாவது இசைத்தொகுப்பை வெளியிட்டார். இதுவும் ஐக்கிய அமெரிக்காவில் மூன்று மில்லியன் பிரதிகளும், உலகம் முழுவதிலும் எட்டு மில்லியன் பிரதிகளும் விற்பனையாகின. 2000 ஆவது ஆண்டில் ஆலியா தனது முதல் படமான "ரோமியோ இறக்க வேண்டும்" (Romeo Must Die) என்பதில் நடித்தார். இப்படத்தில் ஆலியா பாடிய "மீண்டும் முயற்சி செய்" (Try Again) என்னும் பாடல் பெரும் புகழ் பெற்றது. இவரது "ஆலியா" என்னும் பெயரிலான மூன்றாவதும் கடைசியுமான இசைத்தொகுப்பு யூலை 2001 ஆம் ஆண்டில் வெளியானது.
2001 ஆம் ஆண்டு ஆகத்து 25 ஆம் தேதி ஆலியாவும் வேறு எண்மரும், இசை நிகழ்படம் ஒன்றின் படப்பிடிப்புக்குப் பின்னர் பகமாசில் ஏற்பட்ட விமான விபத்து ஒன்றில் இறந்தனர். விமானத்தை ஓட்டியவர் விமானம் ஓட்டுவதற்கான அனுமதிப் பத்திரம் பெறாதவர் என்பதுடன், பரிசோதனைகளின் போது விமானியின் உடலில் "கொக்கேயின்", "ஆல்ககோல்" ஆகியவற்றின் தடயங்கள் காணப்பட்டன. ஆலியாவின் குடும்பம் விமான நிறுவனத்தின் மீது வழக்குத் தாக்கல் செய்தது. இது பின்னர் நீதிமன்றத்துக்கு வெளியில் தீர்த்துவைக்கப்பட்டது. ஆலியாவின் இறப்புக்குப் பின்னரும் அவருடைய பல இசைத்தொகுப்புக்கள் வெளியாகி வணிக அடிப்படையில் வெற்றி பெற்றன. 24 தொடக்கம் 32 மில்லியன் வரையிலான இவரது இசைத்தொகுப்புப் பிரதிகள் உலகம் முழுவதிலும் விற்பனையாகியுள்ளதாக மதிப்பிடப்படுகின்றது. "பில்போர்ட்" சஞ்சிகை இவரை கடந்த 25 ஆண்டு காலத்தில் 10 ஆவது வெற்றிகரமான R&B பெண் கலைஞராகவும், வரலாற்றில் 27 ஆவது வெற்றிகரமான R&B கலைஞர் எனவும் பட்டியலிட்டுள்ளது.
தொடக்க காலம்
ஆலியா தானா ஒட்டன், 1979 ஆம் ஆண்டு சனவரி 19 ஆம் தேதி நியூயார்க்கில் உள்ள புரூக்லினில் பிறந்தார். டயானா, மைக்கேல் ஆகியோருக்குப் பிறந்த இரண்டு பிள்ளைகளில் ஆலியா இளையவர். ஆலியா ஒரு ஆப்பிரிக்க அமெரிக்கர். அத்துடன் ஒரு பாட்டி வழியாக தாயக அமெரிக்க மரபும் இவருக்கு உண்டு. ஈப்ரு மொழி மூலம் கொண்ட இவருடைய பெயர், "மிக உயர்ந்த, உச்சமான, மிகச் சிறந்த" எனப் பொருள்படும். ஆலியா தனது பெயர் குறித்து மிகவும் பெருமை அடைவதாகவும், தனது வாழ்க்கை முழுவதும் பெயருக்கு ஏற்ப வாழ முயல்வதாகவும் குறிப்பிட்டுள்ளார். மிக இளம் வயதிலேயே இவரது தாயார் இவரைக் குரல் பயிற்சி வகுப்புக்கு அனுப்பினார். ஆலியா, திருமணம், தேவாலய நிகழ்வுகள், சமூக சேவை நிகழ்வுகள் ஆகியவற்றில் பாடத் தொடங்கினார். இவருக்கு ஐந்து வயதாக இருந்தபோது, ஆலியாவின் குடும்பத்தினர் மிச்சிகனில் உள்ள டெட்ரோயிட்டுக்கு இடம்பெயர்ந்தனர். இங்கே ஆலியா அவரது அண்ணனான ரசாத்துடன் வளர்ந்தார். இவர் கத்தோலிக்கத் தொடக்கப் பள்ளியில் முதல் வகுப்பில் படித்துக்கொண்டு இருந்தபோது "அன்னி" என்னும் மேடை நாடகத்தில் நடித்தார். அன்றிலிருந்து தான் ஒரு பொழுதுபோக்குக் கலைஞராக வேண்டும் என்ற ஆசை ஆலியாவுக்கு ஏற்பட்டது. ஆலியாவின் தந்தை அவரது மச்சான்களில் ஒருவரான பாரி அங்கர்சன் என்பவரின் களஞ்சிய வணிகத்தில் வேலை செய்தார். தாய் வீட்டில் இருந்து பிள்ளைகளைப் பார்த்துக்கொண்டார்.
உசாத்துணைகள்
பகுப்பு:அமெரிக்கப் பாடகர்கள் பகுப்பு:அமெரிக்க நடிகைகள் பகுப்பு:1979 பிறப்புகள் பகுப்பு:2001 இறப்புகள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
நிசாம்பேட்டை
நிசாம்பேட்டை (Nizampet) என்பது இந்திய மாநிலமான தெலங்காணாவின் மெட்சல்-மல்காஜ்கிரி மாவட்டத்திலுள்ள பச்சுபள்ளி வட்டத்தில் அமைந்துள்ள ஒரு நகரம்ம், நகராட்சியும் ஆகும். இது நிசாம்பேட்டை மாநகராட்சியாக நிர்வகிக்கப்படுகிறது.
ஐதராபாத்து நகரத்தின் வடமேற்கு முனையில் நிசாம்பேட்டை அமைந்துள்ளது. இதனைச் சுற்றி ஐதாராபாத்தின் தகவல் தொழில்நுட்ப நிறுவனங்கள் வேகமாக வளர்ந்து வருகிறது. thumb| [[ரங்காரெட்டி மாவட்டம்|ரங்காரெட்டி மாவட்டத்தில் நிசாம்பேட்டை அருகே பிரகதிநகர் ஏரி]] ஐதராபாத்தின் உத்தேச வெளி வளைய சாலை நிசாம்பேட்டை கிராமத்திற்கு அருகில்அமைய உள்ளது.
மேற்கோள்கள்
பகுப்பு:Coordinates not on Wikidata பகுப்பு:தெலங்காணாவில் உள்ள ஊர்களும் நகரங்களும்
பசுரா
பசுரா (Basra, also written Basrah) (البصرة; BGN: Al Başrah) என்பது பசுரா மாகாணத்தின் தலைநகரமாகும். இது ஈரானின் தென்மேற்கில் சாட் அல்-அராப் ஆற்றின் கரையில் அமைந்துள்ளது. இது குவைத்திற்கும், ஈரானிற்கும் இடையிலமைந்துள்ளது. 2012இன் மக்கள்தொகை கணிப்பீட்டின் அடிப்படையில் இதன் மக்கள் தொகை 1.5 மில்லியன் ஆகும். பசுரா ஈராக்கின் முக்கிய துறைமுகங்களுள் ஒன்றாகவும் விளங்குகிறது.
அமைவிடம்
பசுரா பாரசீகக் குடாவிற்கு கீழ் நோக்கி அமைந்துள்ள சாட் அல்-அராப் நீர்வழியில் அமைந்துள்ளது. சாட் அல்-அராப் நீர்வழி பசுராவின் கிழக்கு எல்லையும் மற்றும் பசுரா நீர்வழி பசுராவின் மேற்கு எல்லையையும் வரையறுக்கின்றன. இந்நகரம் நீர்ப்பாசனம் மற்றும் வேறு விவசாயப் பயன்பாட்டிற்கு அமைக்கப்பட்ட நீரோடைகள் மற்றும் கால்வாய்களைக் கொண்ட ஒரு சிக்கலான வலையமைப்பால் ஊடுருவப்பட்டுள்ளது. இவ்வோடைகள் பொருட்களையும் மற்றும் மக்களையும் நகரம் முழுவதும் கொண்டு செல்ல போக்குவரத்திற்காக பயன்படுத்தப்படுகின்றன. ஆனால் கடந்த இரு தசாப்தங்களாக இந்த நீரோடைகள் மாசடைந்ததாலும், தொடர் நீர்மட்ட வற்றலாலும் போக்குவரத்து செய்வது சாத்தியமாக இல்லை. பசுரா பாரசீகக் குடாவிலிருந்து 110 kmஇல் அமைந்துள்ளது.
காலநிலை
கோப்பென் காலநிலை வகைப்பாட்டின் அடிப்படையில் பசுரா சூடான பாலைவனக் காலநிலையைக் கொண்டுள்ளது. கடற்கரை ஓரமாக அமைந்துள்ளதன் காரணமாக பசுராவை சூழவுள்ள பிரதேசங்களை விட பசுரா அதிக மழைவீழ்ச்சியைப் பெறுகிறது. சூன் தொடக்கம் ஆகத்து வரையான கோடை கால மாதங்களில், பசுரா தொடர்ந்து உலகில் அதிக சூடான நகரங்களில் ஒன்றாக விளங்குகிறது. சூலை தொடக்கம் ஆகத்து வரையில் 50 °C வெப்பநிலையைக் கொண்டு அதிக சூடாக காணப்படும். குளிர்காலத்தில் பசுரா சராசரி வெப்பநிலையாக 20 °C கொண்டு மிதமாக காணப்படும். குளிர்கால இரவுகளில் குறைந்த வெப்பநிலையாக 0 °C காணப்படும். இந்நகரம் சதுப்பு பாரசீக வளைகுடா அருகாமையில் இருப்பதன் காரணமாக சில வேளைகளில் 90%க்கும் அதிகமான ஈரப்பதத்தைக் கொண்டிருக்கும்.
மேற்கோள்கள்
பகுப்பு:ஈரானின் நகரங்கள்
ஆத்திரேலியத் தேசியக் கட்சி
ஆத்திரேலியத் தேசியக் கட்சி (National Party of Australia) ஆத்திரேலியாவின் ஓர் அரசியல் கட்சியாகும். பொதுவாக இக்கட்சி கால்நடை மேய்ப்பவர்கள், விவசாயிகள், கிராம வாக்காளர்களைப் பிரதிநிதித்துவப்படுத்துகிறார்கள். இக்கட்சி 1920 ஆம் ஆண்டில் ஆத்திரேலிய நாட்டுக் கட்சி என ஆரம்பிக்கப்பட்டு, பின்னர் 1975 ஆம் ஆண்டில் தேசிய நாட்டுக் கட்சி (National Country Party) எனப் பெயர் மாற்றப்பட்டது. பின்னர் 1982 ஆம் ஆண்டில் ஆத்திரேலியத் தேசியக் கட்சி என மாற்றப்பட்டது. பொதுவாக இவர்கள் "தேசியவாதிகள்" என அழைக்கப்படுகின்றனர். நடுவண் அரசு, மற்றும் நியூ சவுத் வேல்ஸ், விக்டோரியா, மேற்கு ஆஸ்திரேலியா மாநில அரசுகளிலும் இக்கட்சி லிபரல் கட்சியுடன் கூட்டணி அமைத்துப் போட்டியிடுகிறது. குயின்ஸ்லாந்து மாநிலத்தில் 1936 முதல் 2008 வரை முக்கிய எதிர்க்கட்சியாக இருந்துள்ளது. பின்னர் இக்கட்சி ஆத்திரேலிய லிபரல் கட்சியின் குயின்சுலாந்துக் கிளையுடன் குயின்சுலாந்து லிபரல் தேசியக் கட்சி என்ற கூட்டுப் பெயரில் இணைந்தது.
வெளி8 இணைப்புகள்
பகுப்பு:ஆத்திரேலிய அரசியல் கட்சிகள்
தென் மருதூர் அகஸ்தீஸ்வரர் கோயில்
தென் மருதூர் அகஸ்தீஸ்வரர் கோயில் திருவாரூர் மாவட்டத்தில் உள்ள சிவன் கோயிலாகும்.
அமைவிடம்
இக்கோயில் திருவாரூர் மாவட்டத்தில் திருக்குவளை அருகில் தென்மருதூர் என்னுமிடத்தில் அமைந்துள்ளது.
அமைப்பு
உலகம் சம நிலையைப் பெறுவதற்காக அகத்தியர் வேதாரண்யம் சென்றபோது இங்கு தங்கி சிவபெருமானுக்கு பூசை செய்துள்ளார். அந்நிலையில் இக்கோயில் அகத்தியர் வழிபட்ட பெருமையை உடையது. கோயில் கிழக்கு நோக்கிய நிலையில் அமைந்துள்ளது. இறைவனும், இறைவியும் தனித்தனியான சன்னதிகளில் உள்ளனர்.திருச்சுற்றில் விநாயகர், வள்ளி தெய்வானையுடன் கூடி சுப்பிரமணியர் ஆகியோர் உள்ளனர். அருகில் சண்டிகேசுவரர் உள்ளார். தெற்குத் திசையை நோக்கிய நிலையில் தட்சிணாமூர்த்தியும், வடக்கு நோக்கிய நிலையில் பிரம்மாவும் உள்ளனர். இக்கோயிலில் 100 நபர்கள் அமர்கின்ற அளவிற்கு மகாமண்டபம் காணப்படுகிறது.அதிகார நந்தியையும், பலிபீடத்தையும் கோயிலில் காணலாம். 1956, 1996 ஆகிய வருடங்களில் இக்கோயிலில் குடமுழுக்குகள் நடைபெற்றுள்ளன.
திருவிழாக்கள்
சிவராத்திரி, பௌர்ணமி, பிரதோஷம், நவராத்திரி, வைகாசி விசாகம் போன்ற விழாக்கள் இக்கோயிலில் கொண்டாடப்படுகின்றன.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள்
ஆளுனர் மாளிகை
ஆளுனர் மாளிகை தமிழ்நாடு ஆளுநர்கள் வாழும் அலுவல்முறை இருப்பிடம். இது தமிழ்நாடு மாநிலத் தலைநகரான சென்னையின் கிண்டி பகுதியில் அமைந்துள்ளது. கோடைக்காலத்தில் உதகமண்டலத்தில் உள்ள இருப்பிடத்தில் ஆளுநர் தங்கியிருப்பார்.
வரலாறு
மதராசு ஆளுநர்கள் முதலில் செயின்ட் சார்சு கோட்டையில் வாழ்ந்து வந்தனர்.1640ஆம் ஆண்டு முதல் அலுவல்முறை மாளிகை கட்டப்பட்டது. தற்போதைய அணிவகுப்பு திடலில் அமைந்திருந்த அக்கட்டிடம் 1693இல் இடிக்கப்பட்டு தலைமைச்செயலகத்தின் ஓர் பகுதியாக விளங்கும் கட்டிடம் கட்டப்பட்டது. 1746 இல் பிரெஞ்ச் படையினரால் அழிக்கப்பட்ட இந்த மாளிகைக்கு மாற்றாக 1749இல் அப்பகுதியில் மிக செல்வசெழிப்புடன் வாழ்ந்த அன்டோனியோ டி மதரோசு அம்மையாரிடமிருந்து கையகப்படுத்தப்பட்டது. இதனைச்சுற்றியே தற்போதைய அரசு இல்லம் அமைந்துள்ளது. 1820இல் ஆளுநராக பொறுப்பேற்ற தாமசு மன்றோ ஆளநரின் பண்ணைவீடாக இருந்த 'கிண்டி லாட்சை' அலுவல்முறை இருப்பிடமாக மாற்றினார்.
ஆளுனர் மாளிகை வளாகம்
ஆளுனர் மாளிகை கிண்டி பாதுகாக்கப்பட்ட வனப்பகுதியில் அமைந்துள்ளது. இங்குள்ள மான் வகைகள் 1924ஆம் ஆண்டில் கொண்டு விடப்பட்டன. கீழ்வரும் பொதுப்பயன்களுக்காக பெரும்பகுதி விட்டுக்கொடுக்கப்பட்டபின்னர் தற்போதுள்ள நிலப்பரப்பு 156.14 ஏக்கர்கள் ஆகும்.
தவிர, அடையாறு ஆறு அண்மையிலும் ஈக்காட்டுத்தாங்கல் அண்மையிலும் 8.63 ஏக்கர் கொண்ட இரு நிலப்பகுதிகள் ராசபவனுக்கு சொந்தமானவை. இங்கு ஆளுனர் மாளிகை பாவனைக்கான நீரேற்று நிலையங்கள் உள்ளன.
ஆளுனர் மாளிகை பகுதியில் மான்கள்(புள்ளிமான்கள்,பிளாக் பக்,அல்பினோ),கீரிகள்,நரிகள் மற்றும் பல ஊர்வன / பறப்பன உள்ளன. இடம் பெயரும் பறவைகளையும் பறவை கவனிப்பவர்கள் கண்டுள்ளனர்.
வெளியிணைப்புகள்
பகுப்பு:சென்னை பகுப்பு:சென்னைக் கட்டிடங்கள்
முல்தான் சூரியக் கோயில்
தொன்ம வரலாறு
கிருஷ்ணரின் மகன் சாம்பன் தனக்கு பீடித்திருந்த தொழு நோய் நீங்க இக்கோயிலின் சூரிய பகவானை வேண்டியதாக பாகவத புராணம் கூறுகிறது.
மத்திய கால வரலாறு
சீன பௌத்த யாத்தீகர் யுவான் சுவாங் 6541-ஆம் ஆண்டில் இக்கோயிலுக்கு வருகை புரிந்தது குறித்து தனது நூலில் குறிப்பிட்டுள்ளார். மேலும் இச்சூரியக் கோயிலில் சிவன், கௌதம புத்தர் சன்னதிகள் இருந்ததாக குறிப்பிட்டுள்ளார். பாரசீக வரலாற்று அறிஞர் அல்-பிருனி 11-ஆம் நூற்றாண்டில் முல்தான் நகரத்திற்கு வருகை புரிந்த போது இச்சூரியக் கோயிலை பற்றி விவரித்துள்ளார்.
முல்தான் சூரியக் கோவிலை அழித்தல்
10-ஆம் நூற்றாண்டின் பிற்பகுதியில் பஞ்சாப் பகுதியை ஆட்சி செய்த இசுலாமிய ஆட்சியாளர்கள் இச்சூரியக் கோயில வளாகத்தில் மசூதி மற்றும் முல்தான் நகரத்தையும் எழுப்பினர். 11-ஆம் நூற்றாண்டில் கஜினி முகமது இச்சூரியக் கோயிலை முற்றிலும் சிதைத்து அழித்தான். இக்கோயில் இசுலாமியர்களால் சிதைக்கப்பட்டதால் இந்துக்கள் இச்சூரியக் கோயிலுக்கு வருகை தருவதை நிறுத்தினர் என அல்-பிருனி தனது நூலில் குறிப்பிட்டுள்ளார்.
மேற்கோள்கள்
பகுப்பு:பாக்கித்தானில் உள்ள இந்து கோயில்கள்
சுசந்த புஞ்சிநிலமே
சுசந்த புஞ்சிநிலமே (Susantha Punchinilame,  பிறப்பு: ஏப்ரல் 06 1961),   இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய மக்கள் சுதந்திர முன்னணிசார்பில்  திருகோணமலை மாவட்டத்திலிருந்து மக்களால் தெரிவு செய்யப்பட்ட உறுப்பினர். மீன்பிடித்துறை பிரதி அமைச்சர். சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
வாழ்க்கைக் குறிப்பு
சி. 42, சுமிட் பிலட்ஸ், கெப்பட்டிபொல மாவத்தை, கொழும்பு 05 இல் வசிக்கும் இவர் பௌத்த மதத்தைச் சேர்ந்தவர்,
உசாத்துணை
பகுப்பு:இலங்கை அரசியல்வாதிகள் பகுப்பு:1961 பிறப்புகள் பகுப்பு:இலங்கையின் 10வது நாடாளுமன்ற உறுப்பினர்கள் பகுப்பு:இலங்கையின் 11வது நாடாளுமன்ற உறுப்பினர்கள் பகுப்பு:இலங்கையின் 12வது நாடாளுமன்ற உறுப்பினர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:இலங்கையின் 15வது நாடாளுமன்ற உறுப்பினர்கள் பகுப்பு:வாழும் நபர்கள் பகுப்பு:இலங்கை அமைச்சர்கள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
பா. சுந்தர்
'''பா. சுந்தர்''' (பிறப்பு: ஏப்ரல் 24 1959) என்பவர் ஒரு தமிழக எழுத்தாளர். திருவண்ணாமலையில் பிறந்த இவர் திருச்சிராப்பள்ளியிலுள்ள உருமு தனலட்சுமி கல்லூரியில் தமிழ் இணைப் பேராசிரியராகப் பணியாற்றி வருகிறார். அருள்நெறித் தந்தை அடிகளார், குன்றக்குடி அடிகளார் பணிகள் போன்ற நூல்களை எழுதியுள்ளார். பல்வேறு ஆய்வுக் கட்டுரைகளை எழுதியுள்ள இவர் தமிழாகரர் விருது, சைவ சித்தாந்தக் கலாநிதி விருது, சிவநெறிப் புலவர்மணி விருது போன்றவைகளைப் பெற்றுள்ளார். இவர் எழுதிய “திருநாவுக்கரசர் தேவாரத்தில் சிவ மூர்த்தங்கள்” எனும் நூல் தமிழ் வளர்ச்சித் துறையின் 2008 ஆம் ஆண்டுக்கான சிறந்த நூல்களில் சமயம், ஆன்மீகம், அளவையியல் எனும் வகைப்பாட்டில் பரிசு பெற்றிருக்கிறது.
ஆதாரம்
பகுப்பு:தமிழக எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:1959 பிறப்புகள் பகுப்பு:திருவண்ணாமலை மாவட்ட நபர்கள்
பஞ்சாபி கிஸ்ஸா
thumb|பஞ்சாபி கிஸ்ஸா பஞ்சாபி கிஸ்ஸா (சாமுகி:, ਕਿੱਸਾ, ਕਿੱਸਾ, பன்மை: கிஸ்ஸே) என்றறியப்படும் பஞ்சாபி கதைகள் என்பது பஞ்சாபி வழக்கிலுள்ள வாய்மொழி கதைகூறல் மரபாகும். அராபியத் தீபகற்பம் மற்றும் தற்போதைய ஈரான், ஆப்கானித்தான் உள்ளிட்ட பகுதிகளிலிருந்து குடிபெயர்ந்தோர் வாயிலாக இக்கதைகூறல் மரபு தென்னாசியாவிற்கு வந்தடைந்தது.
கிஸ்ஸே, அப்பகுதி முஸ்லிம்களின் காதல், வீரம், பண்புத் தகைமை, அறவொழுக்கம் முதலியற்றைப் பறைசாற்றும், புகழ்பெற்ற கதைகளை வழிவழியாகப் பரிமாறும்  இசுலாமிய பாரசீக பண்பாட்டு வழக்கத்தைப் பிரதிபலிக்கும். இந்தியாவை வந்தடைகையில், மதச்சமய வரைமுறைகளைக் கடந்து மதச்சார்பற்ற உருக் கொண்டு, இசுலாமிற்கு முந்தையய பஞ்சாபி பண்பாட்டு மற்றும் நாட்டுப்புறவியல் கூறுகளையும் அதனுள் ஏற்றுக்கொண்டது.
பெயர்க்காரணம்
கிஸ்ஸா ( பஞ்சாபி உச்சரிப்பு:  <span class="IPA" title="Representation in the International Phonetic Alphabet (IPA)">[kɪssɑː] ) என்ற சொல் அரபு மொழியில் ‘காப்பியப் பழங்கதை’ அல்லது ‘நாட்டுப்புறப் பழங்கதை’ என்று பொருள்படும். ஏறத்தாழ அனைத்துத் தெற்காசிய மொழிகளிலும் இச்சொல் தாக்கத்தை ஏற்படுத்தியுள்ளது. தென்னாசியாவின் பஞ்சாபி, உருது மற்றும் இந்தி போன்ற வட-மேற்கு மொழிகளில் இது பொதுவான ஒரு பெயர்ச்சொல்லாக விளங்குகிறது. பொதுவாக இச்சொல் ' சுவையான கதை ' அல்லது 'கட்டுக்கதை ' என்ற பொருளில் வழங்கப்படும்.
பஞ்சாபி பண்பாட்டில் கிஸ்ஸே
பஞ்சாபி மொழி அதன் வளமான கிஸ்ஸே வகை இலக்கியக் களஞ்சியத்திற்குப் பெயர் பெற்றது. அவற்றில் பெரும்பகுதி காதல், உணர்ச்சிப் பெருக்கு, துரோகம், தியாகம், சமூக விழுமியம், பெரும் அமைப்பிற்கெதிரான பொது மனிதனின் போராட்டம் முதலியவைப் பற்றியதாக அமைவன. பஞ்சாபி மரபில் நட்பு, பற்றுறுதி, காதல் மற்றும் 'குவால் ' (வாக்கு அல்லது சத்தியம்) ஆகியவை பெருமதிப்புடையவையாக போற்றப்படும். ஆகையால் பெருவாரியான கிஸ்ஸா கதைகள் இவற்றைக் கருவாகக் கொண்டு அமையும்.
கிஸ்ஸே பஞ்சாபி நாட்டுப்புற இசையின் ஊக்கவிசையாகத் திகழ்ந்து அதன் வெளிப்பாட்டிற்கு ஆழத்தையும் வளத்தையும் அளித்ததாகக் கருதப்படுகிறது. இம்மரபு தலைமுறை தலைமுறையாக வாய்மொழியாகவும் எழுத்துவடிவிலும், பொதுவில் ஒப்பிக்கப்பட்டும், பாட்டிக் கதைகளாகக் குழந்தைகளுக்குக் கூறப்பட்டும், இசையோடு நாட்டுப்புறப் பாடல்களாகவும் வழங்கப்பட்டுவருகிறது.
ஒவ்வொரு கிஸ்ஸா இயற்றத்திற்கும் தனிப்பட்ட வரைமுறைகள் உண்டு. ஒரு வகை கிஸ்ஸாவைப் பாடவோ ஒப்பிப்பவரோ மற்றொரு வகை கிஸ்ஸாவையும் வழங்க முடியும் என்பதற்கில்லை. இசை அளவில் உள்ள குரல் பரப்புகளையும் நிறுத்தங்களையும் சரியாக இயற்றாது போனால், ஒருவரால் கிஸ்ஸா வழங்குவதைத் தொடர முடியாத அளவிற்கு மூச்சுத் திணறும். நவீன பஞ்சாபி இசையில் பயன்படுத்தப்படும் தாளங்கள் (பாங்க்ரா என்று தவறாகக் குறிக்கப்படுகிறது) பெரும்பாலும் தொன்றுதொட்டு வழங்கப்படும் கிஸ்ஸா மரபில் இருந்து பெறப்பட்டவை. கிஸ்ஸே வகையைச் சார்ந்த கவிதைகள் பஞ்சாபியில் இயற்றப்பட்ட சிறந்த கவிதைகளுள் அடங்குமெனக் கருதப்படுகிறது. இன்றளவும் பாக்கித்தானின் பெஷாவரில் உள்ள கிஸ்ஸா கவானி பஜாரில் (கதை கூறுவோர் சந்தை) புகழ்பெற்ற கலைஞர்களால் நிகழ்த்தப்படும் கிஸ்ஸே ஒப்பித்தலையும் பாடல்களையும் கேட்க மக்கள் பெருமளவில் கூடுகின்றனர்.
கிஸ்ஸே வகை கவிதைகள்
வாரிஸ் ஷா'வின் (1722–1798) ‘ஈர் ராஞ்சா’ (‘ஈர்’ கிஸ்ஸா என்றறியப்பட்ட) கிஸ்ஸா அனைத்து கிஸ்ஸாக்களிலும் மிகுந்த புகழ் பெற்றதாகும். குரு கோவிந்த் சிங், பாபா ஃபரீது போன்ற மதச்சமய தலைவர்களும் புரட்சியாளர்களும் புகழ்பெற்ற கிஸ்ஸாக்களில் இருந்து நீதிகளையும் செய்திகளையும் எடுத்துக் கூறுமளவிற்கு பஞ்சாபி பண்பாட்டில் கிஸ்ஸேவின் தாக்கம் மிக வலுவாக உள்ளது. பஞ்சாபின் பல தலைமுறை ஆன்மீகத் தலைவர்களையும் சமூக ஆர்வலர்களையும் மெய்ஞான மற்றும் ஆன்மிகச் செய்திகளை இளைஞர் காதல் கதைகளோடு இணைத்து வழங்க கிஸ்ஸேவின் புகழும் கிட்டதட்ட தெய்வ நிலையும் ஊக்கமாக அமைந்தது என்றால் அது மிகையாகாது. பஞ்சாப் பகுதியில் சூபி இயக்கம் தோன்ற இது வழிவகை செய்தது.
பஞ்சாபி சூபி கிஸ்ஸே இயற்றிய மிகுந்த புகழ் பெற்ற கவிஞர் புல்லே ஷா (ஏ.தா.1680-1758) ஆவார். இளைஞர் முதியோர் என்று வயது பேதமற்று அனைவராலும் மதித்துப் போற்றப்படுமாறு காதலையும் இறைவனையும் குறித்து அவர் இயற்றிய கலம்கள் (கவிதைகள்) புகழ் வாய்ந்தவை. அண்மைக் காலங்களில் தென்னாசியப் பாடகர்கள் இக்கவிதைகளின் சாரங்களைத் தங்கள் இசைக் கோவைகளில் எடுத்தாண்டுள்ளனர். நாட்டுப்புற இசை இரட்டையர்களான குல்தீப் மனக் மற்றும் தேவ் தரிகே வாலா ஏறத்தாழ அவரின் அனைத்து கிஸ்ஸாக்களைக் குறித்து எழுதியும் பாடியுமுள்ளனர். சமீபத்தில் ரப்பி (ரபி செர்கில் இயற்றியது) கோவையில், புல்லே ஷாவின் ‘புல்லா கி ஜானா மே கௌன்’ என்பதன் ஆங்கில பெயர்ப்பை (‘I know not who I am’) இயற்றியுள்ளார். சிலவாண்டுகளுக்கு முன் ஹர்பஜன் மான் என்ற கனடா-வாழ் பஞ்சாபிப் பாடகர் பீலு இயற்றிய ‘மிர்சா சாகிபானை’ புத்தாக்கம் செய்து வழங்கினார். பாக்கித்தானின் மாண்டி பகாவுத்தீன் மாவட்டத்தைச் சேர்ந்த டயிம் இக்பால் டயிமும் மிர்சா சாகிபான், லைலா மஜுனு, சோனி மகிவால், பிலால் பிட்டி உள்ளிட்ட பலவற்றைக் குறித்த கிஸ்ஸாக்களை இயற்றியுள்ளார். அவர் "ஷா நாமா கர்பலா" மற்றும் "கம்பல் போஷ்" ஆகியவற்றை இயற்றியதன் மூலம் புகழ் பெற்றார்.
புகழ்பெற்ற கிஸ்ஸே
பஞ்சாப் பகுதியில் திரிந்த முஸ்லிம் கவிஞர்களே பஞ்சாபி கிஸ்ஸேவின் பெரும்பகுதியை இயற்றினர். பழைய கிஸ்ஸேக்கள் பொதுவாக உருதுவில் படைக்கப்பட்டன. புகழ்பெற்ற கிஸ்ஸேக்களுள் சில இங்கு பட்டியலிடப்பட்டுள்ளது.
வெளி இணைப்புகள்
பகுப்பு:பஞ்சாபி பண்பாடு பகுப்பு:பஞ்சாபி இலக்கியம்
ராஜா கைய வெச்சா
ராஜா கைய வைச்சா 1990 இந்தியத் தமிழ்த் திரைப்படமாகும். இதனை சுரேசு கிருஷ்ணா இயக்கியிருந்தார். பிரபு, கௌதமி ஆகியோர் இத்திரைப்படத்தில் நடித்திருந்தனர்.
ஆதாரம்
பகுப்பு:1990 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:பிரபு நடித்த திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:சரத்குமார் நடித்த திரைப்படங்கள் பகுப்பு:ரேவதி நடித்த தமிழ்த் திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:கௌதமி நடித்த திரைப்படங்கள் பகுப்பு:ஜனகராஜ் நடித்த திரைப்படங்கள் பகுப்பு:நாசர் நடித்த தமிழ்த் திரைப்படங்கள் பகுப்பு:பூர்ணம் விஸ்வநாதன் நடித்த திரைப்படங்கள்
பின்னப்புள்ளி
கணிதவியலில் பின்னப்புள்ளி அல்லது கீழ்வாய்ப்புள்ளி என்பது, எண்குறியீடுகளில் முழு எண் பகுதியையும் (பின்னப்புள்ளிக்கு இடப்பக்கத்தில் உள்ள பகுதி), பின்னப் பகுதியையும் (பின்னப் புள்ளிக்கு வலப்பக்கத்தில் உள்ள பகுதி) பிரிக்கும் ஒரு குறியீடு ஆகும்.
பின்னப்புள்ளி (radix point) என்பது முழு எண்களும், ஒன்றின் பகுதியாகிய பின்னமும் (கீழ்வாய் எண்ணும் அல்லது பிள்வமும்) சேர்ந்து ஒரே எண்தொடராகக் குறிக்கும் பொழுது, கீழ்வாய் எண்ணை, முழு எண்ணில் இருந்து பிரித்துக்காட்டும் புள்ளி அல்லது ஒரு குறி ஆகும். எடுத்துகாட்டாக மூன்றேகால் (3¼) என்பதை பதின்ம (தசம) முறையில் 3.25 என்று குறித்தால், அதில் புள்ளிக்கு அடுத்து வரும் 25 என்பது 2/10 + 5/100 என்னும் பகுதிகளை குறிக்கும் கீழ்வாய் எண். இதனை முழு எண்ணாகிய 3 என்பதில் இருந்து பிரித்துக்காட்ட ஒரு புள்ளி இடையே இடப்படுகின்றது. சில நாடுகளில் இது கமா அல்லது காற்புள்ளியாகவும் குறிக்கப்பெறுகின்றது. கீழ்வாய் எண்ணை முழு எண்ணில் இருந்து பிரித்துக் காட்டும் புள்ளி அல்லது குறிக்குக் கீழ்வாய்ப்புள்ளி என்று பெயர். பதின்ம முறையில் இல்லாமல் இரண்டின் அடிப்படையிலோ பிற எண்ணை அடியாகக் கொண்ட எண் முறையிலோ அமைந்த பிற அடி எண்முறையிலும் கீழ்வாய் எண்னைக் குறிக்க புள்ளி அல்லது காற்புள்ளி போன்றவை பயன்ப்டுகின்றது. இரண்டின் அடியான எண்ணாக இருந்தால் அதனை இருமப் புள்ளி (இருமக் கீழ்வாய்ப்புள்ளி) என்று அழைப்பர். எடுத்துக்காட்டாக 1101.11 என்னும் எண், ஓர் இரும எண்ணாக இருந்தால், இடமிருந்து வலமாக புள்ளிக்கு முன்னே நிற்கும் 1101 என்பது 1x23 + 1x22 + 0x21 + 1x20 = 8+4+0+1 = 13 (பதின்ம முறையில்) என்பதையும் கீழ்வாய்ப்புள்ளிக்கு அடுத்து உள்ள 11 என்பது 1x2−1 + 1x2−2 = (பதின்ம முறையில்) 1/2 + 1/4 = 3/4 = 0.75 என்பதையும் குறிக்கும். எனவே இரும எண் 1101.11 என்பது பதின்ம முறையில் 13.75 ஆகும். இவ்விரு எண்முறையிலும் இடையே நிற்கும் புள்ளிக்கு க் கீழ்வாய்ப்புள்ளி என்று பெயர்.
இந்தியா, இலங்கை, உட்படப் பல நாடுகளில் ஒரு புள்ளியே (.) பின்னப்புள்ளியாகப் பயன்படுகிறது. ஆனால், வேறு சில நாடுகளில், காற்புள்ளியைப் பின்னப்புள்ளியாகப் பயன்படுத்துவது உண்டு.
எடுத்துக்காட்டுகள்
இருநூற்று ஐம்பத்து ஏழே கால் (57 1/4) என்னும் எண்ணை எடுத்துக்கொண்டால்,
மேலும் எடுத்துக்காட்டுகள்
எனவே இதன் பதின்ம மதிப்பு கீழ்காணுமாறு கணக்கிடப்படும்:
எனவே கீழ்வாய்ப்புள்ளிக்கு இடப்புற உள்ள 1101 என்னும் எண் இரும எண் முறையில் 13 ஐக் குறிக்கின்றது (பதின்ம முறையில் 13). கீழ்வாய்ப்புள்ளிக்கு வலப்புறம் உள்ள 101 என்னும் இரும எண் பதின்ம முறையில் 625/1000 (அல்லது 5/8) என்னும் கீழ்வாய் எண்ணைக் குறிக்கும். .
எஸ். பாலசுப்பிரமணியன்
எஸ் எஸ் பாலன் என அறியப்படும் '''எஸ். பாலசுப்ரமணியன்' (S. Balasubramanyan'', டிசம்பர் 28, 1936 - டிசம்பர் 19, 2014) திரைப்பட தயாரிப்பாளரும், இயக்குனரும், விகடன் குழுமத்தின் உரிமையாளரும் ஆவார்.
ஜெமினி ஸ்டுடியோஸ், விகடன் குழுமம் ஆகியவற்றின் நிறுவனர் எஸ். எஸ். வாசனின் மகனான இவர் சென்னையில் பிறந்தவர். லயோலா கல்லூரியில் படித்து இளங்கலைப் (பி.காம்) பட்டம் பெற்றார். விகடன் குழுமத்தில், 1956 ஆம் ஆண்டில் இணைந்த இவர் தந்தையின் மரணத்திற்கு பின் ஜெமினி, விகடன் குழுமத் தலைவராகப் பொறுப்பேற்றார்.
திரைப்படத் துறை பங்களிப்புகள்
தமிழ், இந்தி, தெலுங்கு உட்பட பல மொழிகளில் திரைப்படங்களைத் தயாரித்துள்ளார். சிரித்து வாழ வேண்டும், எல்லோரும் நல்லவரே போன்றவை இவர் இயக்கிய சில திரைப்படங்களாகும்.
பத்திரிகைத் துறை பங்களிப்புகள்
1987ஆம் ஆண்டு ஆனந்த விகடனின் அட்டையில் வெளியான ஒரு நகைச்சுவைத் துணுக்கிற்காக, அன்றைய எம்.ஜி.ஆர் அரசு இவரைக் கைதுசெய்து சிறையில் அடைத்தது. தன்னைக் கைதுசெய்தது தவறு என வழக்கு தொடுத்து வெற்றிபெற்று, 1001 ரூபாய் அபராதத் தொகையையும் பெற்றார்.
குடும்பம்
இவருக்கு ஆறு பெண்களும், ஓர் ஆண் குழந்தையும் உள்ளனர். இவரின் மகன் பா. சீனிவாசன் தற்போது விகடன் குழுமத்தின் மேலாண் இயக்குநராக உள்ளார்.
மறைவு
19 டிசம்பர் 2014 அன்று சென்னையில் மாரடைப்பினால் காலமானார்.
மேற்கோள்கள்
பகுப்பு:பத்திரிகையாளர்கள் பகுப்பு:1936 பிறப்புகள் பகுப்பு:2014 இறப்புகள் பகுப்பு:சென்னை எழுத்தாளர்கள்
சகீட் பசால்
சகீட் பசால் (Zahid Fazal பிறப்பு: நவம்பர் 10 1973), பாக்கித்தானியத் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும் 19 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1990 இலிருந்து 1995 வரை பாக்கித்தான் அணிக்காக தேர்வுத் துடுப்பாட்டப் போட்டிகளிலும் விளையாடியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1973 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
மின்திறன் செலுத்தல்
மின்திறன் செலுத்தல் என்பது ஓர் இடத்தில் இருந்து இன்னுமொரு இடத்துக்கு மின் ஆற்றலை எடுத்து செல்லுதல் அல்லது கடத்துதல் ஆகும். இது மின் ஆற்றலை மின் உற்பத்தி நிலையங்களில் இருந்து துணை மின் நிலையங்களுக்கு செலுத்துதல் ஆகும். மின் ஆற்றல் செலுத்தும் போது ஏற்படும் ஆற்றல் இழப்பை குறைக்க உயர் மின்னழுத்தங்களில் செலுத்தப்படும். துணை மின் நிலையங்களில் இருந்து வாடிக்கையாளர்களுக்கு மின் ஆற்றல் கடத்தப்படுவது மின்திறன் பகிர்தல் என அழைக்கப்படும்.
செலுத்தல்
Електрически далекопровод
மண்டி கோபிந்த்கர்
மண்டி கோபிந்த்கர் (Mandi Gobindgarh) இந்திய மாநிலம் பஞ்சாபில் பதேகாட் சாகிப் மாவட்டத்தில் அமைந்துள்ள நகரமும் நகராட்சியுமாகும். இங்கு ஏராளமான எஃகு உருட்டாலைகளும் தொழிற்சாலைகளும் அமைந்துள்ளதால் இந்நகரம் சில நேரங்களில் எஃகு நகரம் எனவும்  "லோகா மண்டி" ("இரும்புச் சந்தை") எனவும்  அழைக்கப்படுகின்றது. வடித்தல் மற்றும் வார்ப்பகங்கள் நிறைய அமைந்துள்ள இந்த நகரம் உலகளவிலும் அறியப்படுகின்றது. பஞ்சாபின் நகராட்சிகளில் செல்வச்செழிப்பான நகராட்சியாகவும் விளங்குகின்றது.
மக்கள்தொகையியல்
2001ஆம் ஆண்டு இந்தியக் கணக்கெடுப்பின்படி, கோபிந்த்கரின் மக்கள்தொகை 55,416 ஆகும். மக்கள்தொகையில் ஆண்கள் 56% விழுக்காடாகவும் பெண்கள் 44% ஆகவும் உள்ளனர். கோபிந்த்கரின் சராசரி படிப்பறிவு வீதம் தேசிய அளவான 59.5% விடக் கூடுதலாக 69% ஆக உள்ளது : ஆண்களின் படிப்பறிவு  72%, பெண்களின் படிப்பறிவு 67%. மக்கள்தொகையில் 12% ஆறு அகவைக்கு கீழுள்ளனர்.
மேற்சான்றுகள்
பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
கௌரி அம்பிகாதேவி சமேத கங்கேசுவரர் ஆலயம்
பகுப்பு:கிளிநொச்சி மாவட்டத்தில் உள்ள கோயில்கள்
அப்துல் கனி
அப்துல் கனி (நாகூர், தமிழ்நாடு) என்பவர் ஒரு தமிழ் சூபி பாடகர், இசைக் கலைஞர். இவர் எளிமையான நாட்டுப்புற இசையில் அமைந்த இசுலாமிய பக்திப் பாடல்களுக்காக அறியப்படுகிறார். இவர் குவாஜா முகியித்தீன் மற்றும் சபர்மு கியித்தீன், பாபா சபீர் ஆகியோருடம் இணைந்து பல இசை நிகழ்ச்சிகளை நடத்தி உள்ளார்.
வெளி இணைப்புகள்
பகுப்பு:தமிழ் இசுலாமிய இசைக் கலைஞர்கள் பகுப்பு:தமிழ் சூபி பாடகர்கள்
அமேடியோ அவகாதரோ
அமேடியோ அவகாதரோ (Lorenzo Romano Amedeo Carlo Avogadro di Quaregna e di Cerreto; ஆகஸ்ட் 9, 1776 - ஜூலை 9, 1856), இத்தாலியை சேர்ந்த ஒரு வேதியியலாளர் ஆவார். வளிமங்களின் மூலக்கூறு, மற்றும் அவகாதரோவின் விதியைக் கண்டுபிடித்தமைக்காகவும் இவர் பெரிதும் அறியப்பட்டவர். இவரது நினைவாக ஒரு மோல் பொருளில் இருக்கக்கூடிய மூலக்கூறுகளின் எண்ணிக்கை (6.022142 x 1023), அவகாதரோவின் எண் அல்லது அவகாதரோ மாறிலி என அழைக்கப்படுகிறது.
உறங்குநிலையில் திடுக்கம்
உறங்குநிலையில் திடுக்கம் (hypnic jerk) என்பது பலருக்கும் உறங்கச் செல்லும்போது அரைத்தூக்கத்தில் அவ்வப்போது நிகழும் ஒரு விளைவாகும். ஆழ்நிலைத்தூக்கத்துக்குச் செல்லும் முன்னர் உடல் தசைகள் தளர்வதால் ஏற்படும் இழுப்பினால் சுண்டித் திடுக்கிடுகிறது. இத்தகைய அதிர்ப்பு நிகழும்போது பல வேளைகளில் விழுவது போன்ற உணர்வோ "'கனவோ" ஏற்பட்டு விழித்துக் கொள்வர். ஒழுங்கான தூக்க நேரங்களைப் பின்பற்றாதவர்களிடையே இது கூடுதலாக நிகழ்கிறது.
ஆறு
பொதுவாகவே உறங்கச் செல்லும்போது உடலில் ஏற்படும் மாற்றங்களான மூச்சு குறைவது, உடல் வெப்பம் தணிவது போலவேதான் இவ்விளைவும் ஏற்படுவதாகக் கருதுகின்றனர். சில அறிஞர்கள் உறக்கத்துக்குச் செல்லும்போது தசைகள் திடீரென இறுக்கம் தளர்வதால் மூளைக்கு விழுவதைப் போன்ற உணர்வு ஏற்படுகிறது என்றும் விழுவதை விரைந்து தவிர்க்க முனையும்போது சுண்டி இழுப்பதாகவும் கருதுகின்றனர். இத்தகைய நிகழ்வுகளின்போது விழுவதைப் போலக் கனாக் காண்பதையும் சுட்டுகின்றனர். (ஆழ்நிலைத்தூக்கத்துக்கு முன்னர் வருவதால் அவை மெய்யான கனவுகள் இல்லை என நம்பப்படுகிறது.) உறக்கம் தொடர்பான மருத்துவத்துக்கான அமெரிக்கக் கழகத்தின்படி கலக்கம், கஃவீன், மன அழுத்தம், மாலைப்பொழுதில் கடுமையான அலுப்பூட்டும் பணிகளைச் செய்வது, சில மருந்துகள், போதைப் பொருட்களை உட்கொள்ளுதல் போன்றவற்றால் உறங்குநிலையில் திடுக்கிடுதல் மிகுதியாகக் கூடும்.
எலி
thumb
உறங்குநிலையில் திடுக்கம்
விளைவு
மக்களில் 70 விழுக்காட்டினருக்கு இது சில வேளைகளில் ஏற்படுவதாக மாயோ மருத்துவமனையின் ஆய்வுகளில் அறிந்துள்ளனர். சிறுவயதில் கூடுதலாக ஏற்படுகிறது. ஆனால், சிலர் அடிக்கடி திடுக்கிட்டு விழித்துக் கொள்ளுவதால் அச்சமும் தூக்கமின்மையும் ஏற்படுகிறது. அதனால் இவ்வகையான திடுக்கம் மேலும் அடிக்கடி நிகழும் வாய்ப்பும் உண்டாகிறது.
எலி
எலி (rat) பாலூட்டி வகையைச் சேர்ந்த ஒரு கொறிணி ஆகும். சுண்டெலி, வெள்ளெலி, மூஞ்சூறு, கல்லெலி, சரெவெலி, பெருச்சாளி, வயல் எலி, வீட்டெலி என எலிகளில் பல வகைகள் உள்ளன. ஓரிணை எலியானது வெறும் 18 மாதங்களில் பத்து இலட்சமாகப் பெருகுகின்றன.
உறங்குநிலையில் திடுக்கம்
வெளி இணைப்புகள்
பகுப்பு:தூக்க நோய்கள்
எலி
மேலே குறிப்பிட்ட அனைத்து எலி வகைகளும் சாதாரணமாக தமிழகத்தில் வடலூருக்கும், வடக்கு பண்ருட்டி கெடிலம் ஆற்றுக்கு தெற்கு, விருத்தாசலத்திற்கு கிழக்கு, கடலூருக்கு மேற்கு ஆகிய இடைப்பட்ட பகுதியில் காணப்படுபவையாகும். உலகம் பூராகவும் உள்ள எலிகளை எடுத்து நோக்கினால் அவற்றை இரண்டாகப் பிரிக்கலாம். ஒன்று கறுப்பு எலி, மற்றையது மண்ணிற எலியாகும். இவை ஆசியாக் கண்டத்திலேயே தோன்றின. சீன இராசிவட்டத்தில் உள்ள பன்னிரண்டு மிருகங்களில் எலியும் ஒன்றாகும். மண்ணிற எலிகள் விஞ்ஞான ஆய்வுகளுக்காகப் பயன்படுத்தப்பட்டுள்ளன. உதாரணமாக எலி மரபணு பற்றிய ஆய்வுகளுக்கு இவ்வகை எலிகளே பயன்படுத்தப்படுகின்றன.
இனங்கள்
இந்தியாவின், தமிழ் நாட்டில் காணப்படும் எலிகள் கீழே தரப்பட்டுள்ளன.
சுண்டெலி
எலிகளில் மிகவும் சிறியது சுண்டெலி. இது கொல்லைகளின் (புன்செய் நிலங்களை கொல்லை என அழைப்பது வழக்கம்) வரப்புகளில் ஒன்று முதல் இரண்டு அடி நீளத்தில் வளை தோண்டி வாழ்பவை. புன்செய் தானியங்களை உண்டு வாழ்பவை.
வெள்ளெலி
பெயருக்கு ஏற்ப இவ்வகை எலிகளின் அடிப்பாகம் வெண்மை நிறமாகவும் உடலின் மேல்புறம் சற்று பழுப்பு நிறமாகவும் காணப்படும். இந்த எலி மனிதர்களால் உண்ணப்படுகின்றன. புன்செய் நிலங்களில் வரப்புகள், புதர்கள், வேலியோரங்கள், மரத்தடி ஆகிய இடங்களில் வளை தோண்டி வாழ்பவை. பல அடி தூரம் இவை வளைகளைத் தோண்டுகின்றன. இவ்வித எலிகள், வேறு வேறு இடங்களில் இரண்டு, மூன்று வளைகள் தோண்டி அவை அனைத்திற்கும் பூமிக்குள் ஒன்றுக்குகொன்று தொடர்பை ஏற்படுத்தி விட்டிருக்கும். இவை இரவில் இரை தேடும் இயல்புடையவையாகும். புன்செய் தானியங்களை சேகரித்து வளைக்குள் சேமித்து வைத்து இரை கிடைக்காத காலத்தில் அவற்றை பயன்படுதும். பல எலிகள் கூட்டாக வாழும். இரவில் இரை தேடும் எலிகள் பகலில் பகைவர்களிடமிருந்து பாதுகொள்ள வளையை மண்ணால் அடைத்து வைத்திருக்கும். அப்படியும் எதிரிகளால் ஆபத்து ஏற்படும் போது உயிர் தப்ப வளையிலிருந்து மேல் பக்கமாக வளைதோணடி மேல் மண்ணைத் திறக்காமல் வைத்திருக்கும். அதை மக்கள் மூட்டு என்று அழைப்பார்கள். வளை வழியாக ஆபத்து வரும்போது மூட்டை திறந்துகொண்டு ஓடி பிழைத்துக் கொள்ளும்.
கருவுற்ற எலி கூட்டமாக வாழும் எலிகளின் மத்தியில் குட்டிகளை ஈன்றால் பிற எலிகளால் இடையூறு ஏற்படும் என்பதால் கருவுற்ற எலியும் ஆணெலியும் கூட்டத்தை விட்டு வெளியேறி தனியாக வளை தோண்டி அதில் தங்கி குட்டிகளை ஈன்று வளர்க்கும். ஒரே ஒரு வளை மட்டுமே காணப்பட்டால் அது குஞ்சுகள் வளரும் வளை என கணித்து விடலாம். கூட்டமாக எலிகள் வாழும் எலி வளைகளை வளையின் ஆரம்பத்திலிருந்து சுமார் இரண்டு அடி உள்ளே தள்ளி வளையை மண்ணால் மூடியிருக்கும். ஆனால் குட்டிகள் வளரும் வளையை நுழை வாயிலிலேயே மூடியிருக்கும். இந்த எலி வளை தோண்டுதல், இரை தேடுதல், பகைவர்களிடமிருந்து காத்துகொள்ள ஓடுதல், எதிர்காலத்திற்கு உணவை சேமித்தல், இரை தேடியபின் தினசரி வளையை மண்ணால் மூடுதல் ஆகிய வேலையை செய்வதால் இவை வலிமையோடு இருக்கும்.
மூஞ்சூறு
இந்த எலி வீட்டில் வாழ்பவை. உடல் சற்று நீண்டும், தலைப் பகுதி கூராகவும், வால் குட்டையாகவும் இருக்கும். இது வீட்டில் சிந்திய உணவுகளை உண்டு வாழ்பவை. இடையூறு ஏற்படும்போது இவை கீச், கீச் என்று ஒலி எழுப்பும். இதன் உடலில் ஒருவித நாற்றம் வீசும். வீட்டின் சுவர் ஓரமாகவே ஓடும். இந்த எலி மக்களுக்கு எவ்வித சேதத்தையும் ஏற்படுத்துவது இல்லை. அதனால் இந்த எலியை யாரும் கொல்வது இல்லை. பெட்டி, பீரோ, கட்டில், தொம்பை (தானியங்களை சேமித்து வைக்கும் குதிர்) ஆகிய இடங்களில் மறைந்து வாழும்.
கல்லெலி
இது சுண்டெலியை விட சற்று பெரியதாக காணப்படும். கொல்லையின் வரப்புகளில் வளை தோண்டி வாழும். இந்த எலி வெள்ளெலி போல் வளையை மண்ணால் மூடாமல் சிறு சிறு கற்களால் மூடி வைத்திருக்கும். கொல்லையில் இவை காணப்பட்டாலும் மனிதர்கள் இவற்றை உண்பதில்லை.
சரவெலி
இந்த எலி பனை மரம், தென்னை மரம், ஈச்ச மரம் போன்ற மரங்களின் உச்சியில் இலைகளாலும், நார்களாலும் கூடுகட்டி வாழும். இரவில் இரை தேட மரத்தை விட்டு கீழே இறங்கும். பகலில் மரத்திலிலேயே இருக்கும்.
பெருச்சாளி
இந்த எலி உருவத்தில் பெரியது. அதனால், இதனை கிராமத்து மக்கள் பெருச்சாளி என்று அழைக்கின்றனர். இவை மக்கள் வாழும் இடங்களில் மட்டுமே வசிக்கும். வேலியோரங்கள், கற்குவியல், புதர்கள், வைக்கோல்போர் போன்ற இடங்களில் வளை தோண்டி வாழும். இந்த எலியை விநாயகரின் வாகனம் என்றும் கூறுவர். தோட்டத்தில் உள்ள கிழங்குகள், தானியங்கள், மனிதர்களால் வெளியில் வீசப்படும் உணவுக் கழிவுகள் ஆகியவற்றை உண்டு வாழும்.
வயல் எலி
இவ்வகை எலி நன்செய் நிலங்களில் மட்டுமே வசிக்கும். வரப்புகளில் வளைதோண்டி அவற்றில் வாழும். பெருங்கூட்டமாக வாழ்பவை. நெற்பயிருக்கு பெருஞ்சேதத்தை விளைவிப்பவை. நெல் பயிர் வளர்ந்து பூக்கும் பருவத்தில் இந்த எலிகள் தண்டை நறுக்கி பெருஞ்சேதத்தை உண்டாக்கும். இந்த எலியை விவசாயிகள் கிட்டி என்ற பொறியை வைத்து பிடித்து கொல்வார்கள். நெல் விளைந்த பிறகு கதிர்களை நறுக்கி வளைகளில் சேமித்து வைக்கும். இந்த எலியை விவசாயின் பகைவன் என்று கூறலாம்.
செல்லப்பிராணிகள்
19-ஆம் நூற்றாண்டின் பின் இனப்பெருக்கம் செய்யக்கூடிய எலிகளை சிலர் செல்லப்பிராணிகளாக வளர்க்கின்றனர். அநேகமானோர் மண்ணிற எலிகளையே செல்லப்பிராணிகளாக வளர்க்கின்றனர், சிலர் ம்ட்டுமே கறுப்பு நிற எலிகளையும் இராட்சத பை உடைய எலிகளையும் வளர்க்கின்றனர். பூனைகளுக்கும் நாய்களுக்கும் அடிக்கடி நோய் ஏற்படுவது போல எலிகளுக்கு ஏற்படுவதில்லை. பழக்கப்பட்ட எலிகள் சிநேகித பூர்வமாகவே இருக்கும். அவற்றிற்கு நாம் முயலுமான செயற்பாடுகளை பழக்கலாம். வீட்டு எலிகள் காட்டு எலிகளிலும் பார்க்க சாந்தத் தன்மையைக் கொண்டவையாகவும் குறைவாக அல்லது அரிதாகக் கடிப்பவையாகவும் காணப்படுகின்றன. இவ்வெலிகள் வேகமாக இனப்பெருக்கம் செய்யக்கூடியவையாகவும் அத்க குட்டிகளை ஈனக்கூடியவையாகவும் காணப்படுகின்றன.
வெளி இணைப்புகள்
பகுப்பு:வீட்டு விலங்குகள்
கீழ்வீராணம் ஊராட்சி
கீழ்வீராணம் ஊராட்சி (Kilveeranam Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள காவேரிப்பாக்கம் வட்டாரத்தில் அமைந்துள்ளது. இந்த ஊராட்சி, சோளிங்கர் சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1160 ஆகும். இவர்களில் பெண்கள் 582 பேரும் ஆண்கள் 578 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆன் த வாடர்பிரன்ட் (திரைப்படம்)
ஆன் த வாடர்பிரன்ட் (On the Waterfront) 1954 இல் வெளியான அமெரிக்க நாடகத் திரைப்படமாகும். சாம் ஸ்பீகள் ஆல் தயாரிக்கப்பட்டு எலியா கசான் ஆல் இயக்கப்பட்டது. மார்லன் பிராண்டோ, ராட் ஸ்தீகர், லீ காப், இவா மரீ செயின்ட், கார்ல் மால்டன் ஆகியோர் நடித்துள்ளனர். இத்திரைப்படம் பன்னிரண்டு அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து எட்டு அகாதமி விருதுகளை வென்றது.
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:1954 திரைப்படங்கள் பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள் பகுப்பு:அமெரிக்க நாடகத் திரைப்படங்கள் பகுப்பு:அமெரிக்க கறுப்புவெள்ளைத் திரைப்படங்கள் பகுப்பு:அமெரிக்கத் திரைப்படங்கள்
பசீர் ரிஸ் பூங்கா
பாசிர் ரிஸ் பூங்கா சிங்கப்பூரில் உள்ள ஒரு கடற்கரை சார்ந்த பூங்கா ஆகும். இது சிங்கப்பூரின் கிழக்கு பகுதியில் அமைந்துள்ளது. 71 ஹெக்டேர் நிலப்பரப்பில் அமைந்து உள்ள இந்த பூங்காவினுள் 6 ஹெக்டேர் நிலத்தில் ஒரு சதுப்பு நில காடும் உள்ளது. இதன் மொத்த நீளம் 6.6 கி.மீ ஆகும்.
பொழுது போக்கு அம்சங்கள்
பலகை நடைபாதை வசதியுடன் கூடிய இந்த பூங்காவில், சேற்றை சார்ந்து வாழும் நண்டுகள், மீன்கள், தாவரங்கள் போன்றவற்றை காணலாம். பறவைகளை காண்பதற்காக இங்கு மூன்று அடுக்கில் ஒரு கண்காணிப்பு கோபுரமும் உள்ளது. இங்குள்ள கடற்கரையில் விளையாட்டு திடல்களும், மற்ற பொழுது போக்கு அம்சங்களும் உள்ளன.
இங்கு செல்ல
இந்த பூங்காவிற்கு செல்ல எஸ்.பி.எஸ் போக்குவரத்து கழகத்தின் சேவை எண் 403 பேருந்தில் பயணிக்கலாம். இந்த பேருந்துகளை எடுப்போர் பாசிர் ரிஸ் பேருந்து நிலையத்தில் இறங்க வேண்டும்.
மேலும் பார்க்க
சிங்கப்பூரின் கடற்கரைகள்
பகுப்பு: சிங்கப்பூரின் கடற்கரைகள் பகுப்பு: சிங்கப்பூர் பூங்காக்கள்
கல்லிடைக்குறிச்சி வடபத்திர காளியம்மன் கோயில்
கல்லிடைக்குறிச்சி வடபத்திர காளியம்மன் கோயில் தமிழ்நாட்டில் திருநெல்வேலி மாவட்டம், கல்லிடைக்குறிச்சி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வட பத்திரகாளியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
கீழப்புளியூர் நாகநாதசுவாமி கோயில்
அமைவிடம்
இக்கோயில் திருவாரூர் மாவட்டத்தில் குழிக்கரை அருகில் கீழப்புலியூர் என்னுமிடத்தில் அமைந்துள்ளது. இப்பகுதியில் புளிய மரங்கள் அதிகம் இருந்ததால் இவ்வூர் புளிப்பூர் என்று அழைக்கப்பட்டு பின்னர் கீழப்புளியூர் என்ற பெயரைப் பெற்றிருக்கலாம்.
கல்லிடைக்குறிச்சி வடபத்திர காளியம்மன் கோயில்
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கீழப்புளியூர் நாகநாதசுவாமி கோயில்
இறைவன், இறைவி
இக்கோயிலின் மூலவராக நாகநாதர்  உள்ளார். அவர் சுயம்புவாக உருவானவர் ஆவார். இங்குள்ள இறைவி புஷ்பவள்ளி ஆவார். இக்கோயிலின் தல மரமாக கொன்றை மரம் காணப்படுகிறது.